ΓΡΑΠΤΗ ΕΡΩΤΗΣΗ E-3132/00

υποβολή: Mara Valenciano Martnez-Orozco (PSE) και Anna Terrn i Cus (PSE) προς την Επιτροπή

(6 Οκτωβρίου 2000)

Θέμα: Χρηματοδότηση διαμέσου του ΕΚΤ των κύκλων κατάρτισης που απευθύνονται αποκλειστικά σε γυναίκες σε τομείς τους οποίους αυτές αποτελούν μεγάλο ποσοστό του προσωπικού

Το ίδρυμα Fundaci Educaci Treball I Societat, το Centre Europeu de Formaci και τα CΕAC (Ιδιωτικά Καταλανικά Κέντρα Κατάρτισης) προσφέρουν διαμέσου του Τύπου της Καταλωνίας διάφορους κύκλους επαγγελματικής κατάρτισης για άνεργους και επιχορηγούνται από κοινού από το Ευρωπαϊκό Κοινωνικό Ταμείο και την Γενική Διεύθυνση Απασχόλησης του Τμήματος Εργασίας της Generalitat de Catalua. Η ύπαρξη αυτών των επιχορηγήσεων εμφανίζονται καθαρά στις ανακοινώσεις μαζί με τους αντίστοιχους λογότυπους της Generalitat και του ΕΚΤ. Στο πρόγραμμα του κάθε ενός από τα κέντρα αυτά προτείνεται κύκλος μαθημάτων που απευθύνεται αποκλειστικά σε γυναίκες, συγκεκριμένα σε τομείς δραστηριοτήτων στους οποίους αυτές αποτελούν παραδοσιακά μεγάλο ποσοστό (κοπτική ραπτική, τηλεφωνική διαχείριση και μάρκετινγκ από απόσταση και προσωπικό ειδικευμένο στη φύλαξη παιδιών).

Σύμφωνα με τα άρθρα 2 ε) και 3 α) του Κανονισμού (ΕΚ) αριθ. 1784/1999(1) του Ευρωπαϊκού Κοινοβουλίου και του Συμβουλίου, της 12ης Ιουλίου 1999, σχετικά με το Ευρωπαϊκό Κοινωνικό Ταμείο, αυτόποστηρίζει και συμπληρώνει μέτρα ειδικά των κρατών μελών τα οποία θα έχουν στόχο να βελτιώσουν τη πρόσβαση και τη συμμετοχή των γυναικών στην αγορά εργασίας και να μειώσουν τη αρνητική διάκριση -κατακόρυφη αλλά και οριζόντια- σε συνάρτηση με το φύλο που παρατηρείται στον αντίστοιχο χώρο. Μεταξύ των δραστηριοτήτων οι οποίες επιχορηγούνται συμπεριλαμβάνεται η επαγγελματική εκπαίδευση, κατάρτιση και αποκατάσταση, ο προσανατολισμός, η παροχή συνδρομής και η επαγγελματική τελειοποίηση.

Εξάλλου, μετά τη θέση σε ισχύ της Συνθήκης του Άμστερνταμ, προβλέπεται, σύμφωνα με το άρθρο 141, παρ. 4 της ΣΕΚ και με στόχο την εξασφάλιση πλήρους ισότητας μεταξύ ανδρών και γυναικών στην εργασιακή ζωή, η αρχή της ισότητας αμοιβής δεν εμποδίζει κανένα κράτος μέλος να διατηρήσει ή να εγκρίνει μέτρα τα οποία θα προσφέρουν συγκεκριμένα πλεονεκτήματα τα οποία θα διευκολύνουν το φύλο το οποίο αντιπροσωπεύεται με μικρότερο ποσοστό στο χώρο άσκησης επαγγελματικών δραστηριοτήτων ή θα αποκλείει και θα αντισταθμίζει μειονεκτήματα στις αντίστοιχες επαγγελματικές σταδιοδρομίες.

Δεν εκτιμά η Επιτροπή ότι η χρηματοδότηση διαμέσου του ΕΚΤ μέρους των μνημονευομένων κύκλων κατάρτισης συμβάλλει στη δημιουργία αντιθέτου αποτελέσματος αντί να απομειώσει τον οριζόντιο παραδοσιακό διαχωρισμό της εργασίας και είναι για το λόγο αυτό πράξη αντίθετη προς την ΣΕΚ, την οδηγία 76/207/ΕΟΚ(2) και τους κανονισμούς οι οποίοι ρυθμίζουν τα Διαρθρωτικά Ταμεία;

Λαμβάνονταςπόψη τις γενικές διατάξεις των Ταμείων (Κανονισμός (ΕΚ) αριθ. 1260/1999(3) του Συμβουλίου, της 12ης Ιουνίου 1999), τι μέτρα παρακολούθησης, ελέγχου και αξιολόγησης ή κύρωσης πρόκειται να ληφθούν με στόχο να εμποδισθεί η χρηματοδότηση κύκλων μαθημάτων οι οποίοι θίγουν τις αρχές και τους στόχους των μνημονευθεισών ρυθμίσεων;

(1) ΕΕ L 213 της 13.8.1999, σελ. 5.

(2) ΕΕ L 39 της 14.2.1976, σελ. 40.

(3) ΕΕ L 161 της 26.6.1999, σελ. 1.

Απάντηση της κ. Διαμαντοπούλου Εξ ονόματος της Ευρωπαϊκής Επιτροπής

(24 Νοεμβρίου 2000)

Σύμφωνα με τον κανονισμό (ΕΚ) 1784/1999 του Κοινοβουλίου και του Συμβουλίου της 12ης Ιουλίου 1999 σχετικά με το Ευρωπαϊκό Κοινωνικό Ταμείο (ΕΚΤ), οι ενέργειες που συγχρηματοδοτούνται από το ΕΚΤ πρέπει να προωθούν την ισότητα μεταξύ των γυναικών και των ανδρών(1), όπωςπογραμμίζουν οι κ. βουλευτές. Αυτό προϋποθέτει μια μεγάλη ποικιλία ενεργειών με στόχο αφενός τη γενική βελτίωση της απασχολησιμότητας των γυναικών και αφετέρου τη μείωση της κάθετης και της οριζόντιας διάκρισης στην αγορά εργασίας. Η στρατηγική της Ευρωπαϊκής Επιτροπής απέναντι στην προώθηση της ισότητας των ευκαιριών έχει διπλή προσέγγιση. Η πρώτη προσέγγιση στοχεύει να εντάξει την αρχή της ισότητας των ευκαιριών σε όλες τις κοινοτικές πολιτικές και ενέργειες (αρχή της συνεκτίμησης της ισότητας (mainstreaming)). Η δεύτερη, από την πλευρά της, στοχεύει να προωθήσει ειδικές ενέργειες που πρέπει να έχουν συνοχή με την στρατηγική που καθορίζεται στον προγραμματισμό, λαμβάνοντας ταυτόχροναπόψη τις ειδικές ανάγκες της αγοράς εργασίας στο οικείο έδαφος.

Με τον τρόπο αυτό, οι ενέργειες του ΕΚΤ δεν περιορίζονται στους τομείς στους οποίους οι γυναίκες εκπροσωπούνται με χαμηλό ποσοστό. Πράγματι αυτές οι ενέργειες στοχεύουν επίσης στη γενική βελτίωση της απασχολησιμότητας των γυναικών για να ευνοηθεί η παρουσία τους στην αγορά εργασίας.

Στο πλαίσιο του νέου προγραμματισμού 2000-2006 του ΕΚΤ, η Ευρωπαϊκή Επιτροπή μεριμνά ώστε η διάσταση της ισότητας μεταξύ γυναικών και ανδρών να ενισχύεται στον προγραμματισμό, την παρακολούθηση και την αξιολόγηση των ενεργειών. Το κοινοτικό πλαίσιοποστήριξης (ΚΠΣ) του στόχου 3 για την Ισπανία και ιδιαίτερα το λειτουργικό πρόγραμμα (ΛΠ) της Καταλωνίας, προβλέπουν την οριζόντια ένταξη της ισότητας των ευκαιριών καθώς και τα ειδικά μέτραπέρ των γυναικών.

Εξάλλου, οι επιτροπές παρακολούθησης του ΚΠΣ και το ΛΠ στόχος 3, προβλέπουν για πρώτη φορά την παρουσία μιας εκπροσώπησης οργανισμών επιφορτισμένων με την ισότητα των ευκαιριών που αναμένεται να επιτρέψει μια αποτελεσματική εφαρμογή της αρχής της ισότητας στο ΕΚΤ. Υπάρχει μια δέσμευση στα ΛΠ να ακολουθείται η αρχή της ισότητας των ευκαιριών και εξάλλου αυτή η αρχή θα αποτελέσει το αντικείμενο θεματικών αξιολογήσεων.

Εν πάση περιπτώσει, εναπόκειται στο κράτος μέλος να εφαρμόσει τον προγραμματισμό που πρέπει να ανταποκρίνεται στις ρυθμιστικές απαιτήσεις και να τηρήσει την αρχή της ίσης μεταχείρισης που ορίζεται στην οδηγία 76/207/ΕΟΚ του Συμβουλίου της 9ης Φεβρουαρίου 1976, περί της εφαρμογής της αρχής της ίσης μεταχείρισης ανδρών και γυναικών όσον αφορά την πρόσβαση σε απασχόληση, την επαγγελματική εκπαίδευση και προώθηση και τις συνθήκες εργασίας(2). Οι ενέργειες που δεν θα ανταποκριθούν σε αυτές τις απαιτήσεις ή δεν θα τηρήσουν την αρχή της ισότητας δεν μπορούν να θεωρηθούν επιλέξιμες.

(1) ΕΕ L 213 της 13.8.1999.

(2) ΕΕ L 39 της 14.2.1976.